Uttajano

Uttajano ('n italiano Ottaviano —'nzine all'anne 1933 se chiammave Ottajano—) è nu commune int'à Provincia de Napule, 'a pupulazzione residente è 'e mmerzo 25.000 cristiane scritte dint"e riggistre d' 'o commune, ma se conteno paricchje straniere ca stanno pe' faticà, comme Cinise, Marrucchini, Pulacche, Ucraine accetera; 'e chesta pupulazzione sulamente poca parte è riggistrata e sta a posto ch' 'a legge, ll'ate so tutte irregolare (clandestine). Giugrafía 'O paese se trova dinto â zona Vesuviana 'nterna guardanno ô Vesuvio d' 'o mare, stà appuiate ncopp'ê vallune d"a Montagna de Somma che è parta pur'essa d"o Grande Vesuvio. Anticamente 'o paese se truvava cchiù ncoppa rispett' a mmò, ma lle rrevacate 'e lava d"o Vesuvio, dint'â centenaje de anne, hannu furzate à pupulazzione a fravecare 'e ccase cchiù â valle. Saglienne ncopp'a la muntagna, p' 'a Via ca se chiamma Valle delle Delizie, durante l'Està, se trova n'aria fresca e fina e tanta ggente d"e cuntuorne vene a Uttajano pe truvà nu poco de refrische. Â pocu tiempe dint'a 'o vecchio Castiello d"e Principe Medici 'e Ottajano – 'o castiello d' 'o prencepe – remise a nuovo e tutte stucchiate de frisco, se trova 'a sede prencepale d"o Parco Nazionale d"o Vesuvio ca sta ajutanno a mantenè 'a bellezza d"e boschi e 'a bella natura d' 'a muntagna 'e Somma. 'O territorio communale ammessura 19,85 kmq e se trova a 210 metre ncopp'ô liviello d"o mmare (Piazza Munnecipio). L'abbetante se chiammeno Uttajanise. 'O Santo patrono è San Michele Arcagnelo ca se festeggia l'8 'e maggio cu na grande e antica festa pupulare. Pupulazzione Pupulazzione censita Distanza d"e principale cità Avellino 42 km Bari 255 km Beneviento 86 km Bulogna 597 km Caserta 35 km Firenze 484 km Genova 726 km Lecce 402 km Milano 785 km Palermo 698 km Pescara 256 km Putenza 138 km Reggio Calavria 482 km Romma 240 km Salierno 38 km Turino 883 km Venezia 743 km Trieste 882 km Napule 23 km Uttajano int'a cultura popolare Accanusciuta è pure la canzona de Tammurriata "Pachianella d'Uttajano" d' 'a Nuova Compagnia di Canto Popolare.